گووگڵ ستریت ڤیو
گووگڵ ستریت ڤیو () یان دیمەنی شەقامەکانی گووگڵ بریتییە لە یەکێک لە خزمەتگوزاری و تایبەتمەندییەکانی نەخشەی گووگڵ، کە وێنەی شەقام و تەلار و کۆشک و قوللەکانی شار بەشێوەی پانۆرامایی نیشانی بەکارھێنەرانی دەدات. بەجۆرێک ھەموو بەکارھێنەرێکی گووگڵ بەخۆڕایی دەتوانێت سەیری کونج و کەلەبەری شارە فەراھەمکراوەکانی جیھان بکات بەھەموو ئاراستەکان. سەرەتای ئەم خزمەتگوزارییە دەگەڕێتەوە بۆ ٢٥ مەی ٢٠٠٧ کە ئەوسا تەنھا پێنج شاری جیھان بەردەست بوون، دواتر پتر لە ٤٠ شاری ویلایەتە یەکگرتووەکانی ئەمریکای بۆ زیادکرا لەگەڵ شارۆچکە و شارەدێکانی دەور و بەریان.

گووگڵ ستریت ڤیو ھەموو ئەم وێنانە نیشان دەدات کە پێشتر لە ڕێگای کامێرای بزۆتەوە تۆمارکراون، ئەم کامێرانە لەسەر ترومبێڵ و کەشتییەکان جێگیر کراون و بەخێرایی ١٠کم لە کاژێرێکدا بە شەقامەکان دەسووڕێنەوە و وێنەی سێ ڕەھەندی و پانۆرامایی تۆمار دەکەن، بەکارھێنەر دەتوانێت بە ھەموو ئاراستەکان ڕووی وێنەکان بگۆڕێت لە ڕێگای کۆمپیوتەر و مۆبایل و ھەر ئامێرێکی تری ئەلیکترۆنی زیرەک. وێنەکان دەشێت گەورەبکرێن یاخود نزیک بخرێنەوە، لەسەر ڕووی وێنەکان ھێلکاری ئاراستەی شەقامەکان دیاری کراوە لەگەڵ ناو و ناونیشانیان.

پێشانگا

سەرچاوەکان

بەستەرە دەرەکییەکان 

ھەموو کۆلکەوتارەکان
کۆمپیوتەر
شارەکان بە پێی وڵات
خزمەتگوزارییەکانی گووگڵ